open-index/open-wikipedia-markdown huggingface dataset:
Ken Adamson

**Kenneth Marshall Adamson** (født 12. oktober 1938 i Phoenix i Arizona, død 14. november 2023 i California) var en guard i amerikansk fotball som spilte for Denver Broncos i American Football League (AFL) fra 1960 og ut 1962. Han spilte college football for Notre Dame Fighting Irish. I 1961 ble han utnevnt AFL All-Star. Adamson døde 14. november 2023, 85 år gammel.

## Referanser
Don Allen

**Donald Ray Allen** (1939–2024) var en fullback i amerikansk fotball. Han spilte college football da han gikk på University of Texas og spilte profesjonelt for Denver Broncos i American Football League i  1960. Allen døde i Porter i Texas den 14. mars 2024, 84 år gammel.

## Referanser


## Eksterne lenker
*
Westeros

**Westeros** er den vestlige verdensdel i George R.R. Martins fiktive univers. Kontinentet huser de syv kongeriker som er samlet under *jerntronen*, som ofte blir kjempet om. Westeros har forskjellige miljøer, kulturer og klimaer. Mesteparten av handlingen i bøkene, samt i tv-Serien *[[Game of Thrones]],* finner sted her.
Buddy Alliston

**Vaughn Samuel «Buddy» Alliston Jr.** (født 14. desember 1933 i Jackson i Mississippi, død 1. oktober 2021 i Cordova i Tennessee) var en guard og linebacker i amerikansk fotball. Han spilte college football på University of Mississippi før han ble draftet av National Football Leagues (NFL) Green Bay Packers i 15. runde av NFLs draft i 1956. Allistons første profesjonelle kamper var for Winnipeg Blue Bombers i Canadian Football League (CFL). I 1956 endte han på andreplass for CFL's Most Outstanding Lineman Award. Etter militærtjenesten spilte han for Denver Broncos i American Football League (AFL) i 1960.

## Tidlig karriere
Alliston spilte high school football da han gikk på Florence High School som en fullback. Han spilte også på special teams, hvor han blokkerte 21 punts i løpet av sin spillerkarriere i high school. I 1951 blokkerte han fem punts i én kamp.

I college spilte han for Ole Miss Rebels fra 1952 til 1955. I 1952 var Alliston en guard på universitetets B-lag. I løpet av de kommende sesongene spilte han både left og right guard for Rebels. I 1954 ble Alliston kjent for å være en kjapp spiller som lett klarte å takle motspillere når han spilte forsvar.

Innen han var senior så Ole Miss’ hovedtrener Johnny Vaught på Alliston som en mulig All-American, og *[[Associated Press]]* forventet at han skulle være en av årets beste guards. *Associated Press* anerkjente Alliston flere ganger gjennom sesongen på sin «SEC checklist of stars today». Ved sesongslutt ble Allison hedret på flere måter, blant annet ved å bli inkludert på All-SEC andrelag og en honorable mention for All-American. Han var også en honorable mention for både beste guard på angrep og beste guard på forsvar i sin conference i en avstemning for trenere i SEC. Han ble erklært «Colonel Rebel» av studentene på Ole Miss i desember 1955. Ole Miss Rebels slo TCU Horned Frogs 14–13 i Cotton Bowl Classic i 1956, hvor Alliston ble utnevnt kampens beste lineman.

## Profesjonell karriere
National Football Leagues Green Bay Packers valgte Alliston i 15. runde av NFLs draft i 1956 som #176, men han spilte aldri for laget. Istedenfor reise Alliston nordover for å spille for Winnipeg Blue Bombers i Canadian Football League i alle de 16 seriekampene i 1956, hvor han hadde to interceptions og plukket opp en fumble. Han ble utnevnt en Western Interprovincial Football Union All-Star som offensive guard i sin første sesong. Alliston endte også på andreplass for CFL's Most Outstanding Lineman Award.

Etter sin første sesong i CFL tok Alliston en pause for å tjenestegjøre i United States Air Force. Der spilte han for laget på Eglin Air Force Base, som vant Shrimp Bowl i 1958 mot Brooke Army Medical Center. Alliston var tilbake med Blue Bombers i 1959, men spilte da kun én kamp for laget. I 1960 signerte Alliston først med Oakland Raiders i American Football League under lagets treningsleir før han gikk over til Denver Broncos. Alliston spilte elleve seriekamper for Broncos som linebacker. Han la opp etter 1960-sesongen. Alliston døde 1. oktober 2021, 87 år gammel.

## Referanser


## Eksterne lenker
*
Frank Bernardi

**Frank Dominic Bernardi** (født 17. juni 1933) er en tidligere defensive back i amerikansk fotball som spilte i National Football League (NFL) og American Football League (AFL). Han spilte college football på University of Colorado Boulder. Han ble valgt i fjerde runde (#38) av NFLs draft i 1955 og spilte foir NFLs Chicago Cardinals fra  og ut -sesongen, og for AFLs Denver Broncos i 1960.
Amecocerus

***Amecocerus*** er en slekt av børstebiller som man gjerne finner på blomster. De er stort sett små til middels store, avlange biller, ofte metallisk fargede, med kroppen dekket av lange, utstående hår. De voksne billene er mer eller mindre altetende, larvene er rovdyr.

## Utseende
Små (2-4&nbsp;mm), avlange biller, de ulike kroppsdelene (hode, bryst og bakkropp) tydelig avsnørt fra hverandre. De fleste har kroppen dekket av lange, utstående hår. Mørke, gjerne med metallglans, gjern med rødlige tegninger på dekkvingene. Hodet er forholdsvis stort og bredt, antennene er middels lange, av varierende form, 10- eller 11-leddete. Brystskjoldet (pronotum)er mer eller mindre firkantet sett ovenfra. Beina er forholdsvis lange, lårene er noe fortykkede, leggene og føttene slanke. Det ytterste fotleddet har forholdsvis store klør som ofte har en tann ved roten. 

## Levevis
Larvene er rovdyr og kan finnes i jord, blant løvstrø og under barken på døde trær, også i andre habitater. De voksne billene, som spiser blant annet pollen og små insekter, treffer man ofte på åpne blomster, for eksempel skjermplanter. 

## Utbredelse
Slekten er utbredt i Chile og Argentina.

## Systematisk inndeling
Nordamerikanske arter som tidligere har vært plassert i denne slekten blir nå ført til slekten *[[Listrus]]*.

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien gnag- og maurbiller, Cleroidea
***** Familien **[[børstebiller]]**, Dasytidae
****** Underfamilien **[[børstebiller (Dasytinae)]]**
******* Stammen Dasytini Laporte de Castelnau, 1840
******** Slekten ***Amecocerus*** Solier, 1849
********* *[[Amecocerus alutaceithorax]]* Pic
********* *[[Amecocerus cinerascens]]* (Germar)
********* *[[Amecocerus germaini]]* Pic
********* *[[Amecocerus giraudii]]* (Solier, 1849)
********* *[[Amecocerus laeviusculus]]* Philippi
********* *[[Amecocerus longicollis]]* Philippi
********* *[[Amecocerus luceti]]* Pic
********* *[[Amecocerus minor]]* Pic
********* *[[Amecocerus paulopubescens]]* Pic
********* *[[Amecocerus rufipes]]* Solier, 1849
********* *[[Amecocerus solieri]]* Majer, 1999
********* *[[Amecocerus subaeneus]]* Solier, 1849

## Referanser




## Eksterne lenker
*
Fred Broussard

**Frederick Ethridge Broussard** (født 1933, død 2015) var en amerikansk fotballspiller som spilte for Pittsburgh Steelers, New York Giants i National Football League (NFL) og Denver Broncos i American Football League (AFL). Han spilte college football på Texas A&M University og Northwestern State University.

Broussard døde 3. april 2015 i Burkeville i Texas, 82 år gammel.

## Referanser
Adolf Carling

**Adolf Carling** (født 22. november 1882 i Helsingfors i storfyrstedømmet Finland i keiserdømmet Russland, død i 1966 i Helsingfors) var den første finsktalende katolske prest i Finland etter reformasjonen,
## Liv og virke
### Bakgrunn
Adolf Carlings foreldre var smed Johannes Kalpa (tidligere Carling) og Birgitta Karppinen. Carling ble gymnasiestudent i 1901, studerte ved katolske seminar 1906–1907 og ved Det gregorianske universitet i Roma 1907–1911. 
### Prest
Han ble ordinert til prest i Sankt Petersburg i 1911. Carling tjente som prest i Vyborg katolske menighet, som religionslærer ved en russisk skole og som militærprest fra 1911 til 1918. Han var i tjeneste for Helsingfors katolske menighet fra 1920 til 1921, og som overordnet for Terijoki katolske menighet fra 1921 til 1939. Carling ble sogneprest i den katolske menighet i Helsingfors i 1940. 

Han arbeidet også som kontorist ved den polske ambassade 1920–1921, som språklærer ved Terijoki handelshøyskole 1928–1931, og som latinlærer ved Terijoki fellesgymnasium i 1929–1930. Carling tjenestegjorde som militærprest i 1943–1944.

Carling publiserte blant annet verket* Kristinopi ensi alkeet* (1920) og bønnebøker (1925, 1949) og arbeidet som redaktør for magasinet *Usko Sanomat* fra 1925.

## Referanser


## Kilder
* Католический приход Териоки
* Древний Выборг
* Зеленогорск (Терийоки). Храм Святейшего Сердца Иисуса  
* Adolf Carling (1882—1966), katolinen pappi, monsignore
* Pappi, profeetta ja puoltaja: Adolf Carling
* Презентация книги об Адольфе Карлинге на польском языке

## Litteratur
* Heinz Finger, Reimund Haas, Hermann-Josef Scheidgen (utg.). Ortskirche und Weltkirche in der Geschichte. Kölnische Kirchengeschichte zwischen Mittelalter und Zweitem Vatikanum. Köln: Böhlau Verlag, 2011. ISBN 978-3-412-20801-1
Frode Fagermo

**Frode Fagermo** (født 1973) er en norsk fotballtrener og tidligere fotballspiller.

## Spillerkarriere
Fagermo spilte i sin aktive karriere for Mo/Bossmo og Stålkameratene, før han ble hentet til Aalesunds FK i 1. divisjon foran 2001-sesongen. Han var i 2002 med å rykke opp til Tippeligaen med AaFK. Fagermo la opp som fotballspiller i 2005.

## Trenerkarriere
Foran 2014-sesongen ble Fagermo engasjert som hovedtrener for herrelaget til Spjelkavik Idrettslag. Han ledet laget i seks sesonger før han ga seg etter 2019-sesongen.

I 2021 ble han ansatt som hovedtrener for AaFK Fortuna i 2. divisjon fotball for kvinner. Etter å ha rykket opp til 1. divisjon i sin første sesong, forlenget han kontrakten med klubben ut 2023. I 2023 ble kontrakten forlenget ut 2024.

I 2025 var han assisterende trener for .Frode Fagermo avslutter Jerv-kapittelet og vender hjem til kjente trakter

## Annet
Fagermo var i 2013 deltager i  av tv-programmet Farmen.

## Referanser


## Eksterne lenker
*
Petrus Kaikewalde

**Petrus Kaikewalde** (død etter 1225) var en finsk katolsk prest.

Han var en finlender som levde i Estland på den tid da området ble erobret av Den tyske orden, og konverterte da til kristendommen ca 1210. Han regnes som den første finske prest. Han deltok så i misjonen i Estland 1215-1226. 

Han nevnes i Henriks livlandske krønike: Der omtales hans dåpsarbeid blant hedningene i Estland i årene 1215-1226. I 1215, sammen med en prest av Sverdbrødrenes orden, døpte han i Sakala og Ugandi. I 1220 forkynte han Guds ord og døpte sammen med presten Henrik, forfatteren av krøniken, i Vaiga, Pudivir og Järvamaa. I 1226 døpte han med den pavelige legat Vilhelm av Modena i Läänemaa, som var falt under pavens styre.

Petrus Kaikewaldes navn stammer antagelig fra de finske ordene *kaikki* «alt» og *valta* «kraft, styrke».

## Referanser
PGA-touren 2024

**PGA-touren 2024** er den 109. sesongen av PGA-touren, og den 57. sesongen siden den skilte lag fra PGA of America. Den begynte 4. januar 2024 med The Sentry.

## Kalender

### Uoffisielle konkurranser

## Se også
* Korn Ferry-touren 2024

## Referanser


## Eksterne lenker
*
Ragnhild Nøst Bergem

**Ragnhild Nøst Bergem** (født 1990) er en norsk filmskaper: regissør, fotograf og klipper.

## Utdanning
Hun har gått på Steinerskolen, Viken Folkehøgskole, tatt fotoutdanning ved Oslo fotokunstskole og har en bachelor i dokumentarfilmregi ved Høgskolen i Innlandet.

## Virke
Hennes dokumentarfilmer er vist på kino, tv og på filmfestivaler i innland og utland. Bergems første film, kortfilmen og dokumentaren *På lånt tid* kom i 2014.

Kortdokumentaren *Hvem vinner?* fra 2015 ser med et kritisk blikk på testing i barneskolen. Den ble vist på *Aftenposten-tv*, og mottok hederlig omtale for både dokumentar og manus under Amandus internasjonale studentfilmfestival i 2016.  

I 2016 hadde hennes dokumentar *Husker du meg?* premiere. Filmen følger tre yngre personer med demens. Filmen hadde verdenspremiere på IDFA i 2016 og vant flere priser. Den ble antatt til Høstutstillingen og er kjøpt av *Aftenposten-tv* og Filmbib.

Hennes første bredt distribuerte film for kino, dokumentaren *Vær her* hadde norsk premiere 17. september 2021.

*Vær her* fikk terningkast 5 hos *Aftenposten*, *[[Klassekampen]]*, *[[Adresseavisen]]*, *[[Fædrelandsvennen]]* og TV 2.

I 2021 laget hun *Koronadagbøkene - fortellinger fra helsevesenet*, for TV2.

I 2023 fullførte hun kinofilmen *Ola – En helt vanlig uvanlig fyr*, som hun hadde arbeidet med i over ni år. Den gikk på kino høsten 2023 og ble vist på NRK første gang mars 2024. Filmen fikk gode kritikker – «Ærlig, hjertevarm og brennaktuell» og terningkast 6 i *[[Nordlys]]*, «Empatisk og komplekst» og terningkast 5 i *Aftenposten*, «Det mest inspirerende på lenge» og terningkast 5 i *[[Bergens Tidende]]*, «Ei solskinshistorie» og terningkast 5 i *Klassekampen*, «Stjeler hjerter» og terningkast 5 i *Kinomagasinet* og «Gurimalla, så klok og fin» i *[[Dag og tid]]*.

## Priser
*Husker du meg?* vant pris for beste dokumentarfilm under Amandus internasjonale studentfilmfestival i 2017. Den mottok også  Special Jury Award under West Nordic International Film Festival i 2017.

I 2022 ble hun nominert til Amandaprisen for beste dokumentarfilm for filmen *Vær her*. Året etter vant hun Gullrutens fagpris for beste regi enkamera - dokumentar, for samme film. Den mottok også hederlig omtale på Human International film festival.

Hun er vinner av Høgskolen i Innlandet og TV-skolen sin Gullmedalje i 2023.

Etter at filmen *Ola – en helt vanlig uvanlig fyr* ble vist på NRK ble hun nominert til to fagpriser foran Gullruten 2024: beste foto enkamera – dokumentar og beste regi enkamera - dokumentar. Filmen vant Gullruten for beste dokumentarfilm. 

*Ola – en helt vanlig uvanlig fyr* vant Sølvklumpen for beste kinofilm i 2023, en pris delt ut av Norske kinosjefers forbund. 

Sammen med Ola Henningsen vant hun Jonasprisen for å medvirke til et romsligere og mer tolerant samfunn. Æresprisen deles ut av Universitetet i Oslo.  

## Referanser


## Eksterne lenker
* 
*
J.W. Brodnax

**John Willis** «**Red**» **Brodnax Jr.** (født 1936, død 2006) var en amerikansk fotballspiller. Brodnax spilte college football for LSU Tigers og profesjonelt for både Pittsburgh Steelers i National Football League (NFL) og Denver Broncos i American Football League (AFL).

Brodnax spilte under trener Paul Dietzel da LSU Tigers vant den nasjonale tittelen i 1958. Han var startende fullback pås det «hvite laget» i Dietzels tre-platoon system, og delte backfieldet med Warren Rabb og Billy Cannon. Brodnax ble tildelt Jacobs Blocking Trophy som den beste til å blokkere i Southeastern Conference. Han ble også tildelt Nils V. «Swede» Nelson Award for «the strength of his unselfish sacrifice of personal achievement to aid his team to an unbeaten record and a Sugar Bowl berth against Clemson.»

Brodnax’ eneste scoring på profesjonelt nivå var en kort mottakelse fra quarterback Frank Tripucka med Broncos i 1960 i en kamp mot Buffalo Bills.

## Referanser


## Eksterne lenker
*Collegstatistikker
*
Odontosphindus

***Odontosphindus*** er en slekt av små biller som lever i slimsopper (Myxomycetes). 

## Utseende
Små (ca.3 millimeter), avlange, halvblanke, mørkbrune biller med kølleformede antenner. De jevnbrede dekkvingene har kraftige punktrader.

## Levevis
Billene i denne familien synes å være spesialisert på å leve i eller på slimsopper, som gjerne vokser på trær. På grunn av skjult levevis og liten størrelse er det ikke ofte man treffer på dem.

## Utbredelse
Slekten er vidt utbredt i Nord-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[slimsoppbiller]], [[Sphindidae]]** (=Aspidiphoridae)
****** Underfamilien Odontosphindinae - bare én slekt:
******* Slekten ***Odontosphindus*** LeConte, 1878
******** *[[Odontosphindus clavicornis]]* Casey, 1898
******** *[[Odontosphindus denticollis]]* LeConte, 1878
******** *[[Odontosphindus grandis]]* (Hampe, 1861)

## Referanser




## Eksterne lenker
*
Tuomo T. Vimpari

**Tuomo T. Vimpari** (født 1968) er en finsk katolsk prest, prelat og pavelig diplomat. I 2006 ble han opptatt i Den hellige stols diplomatiske tjeneste som det første nordiske medlem i dets historie. Andre er tidligere blitt uteksaminert fra det pavelige diplomatakademi og blitt engasjert i kurien, men da uten postering til diplomatisk post.

## Liv og virke
### Bakgrunn
Vimpari-familiegrenen tilhører etterkommerne av den finske frihetskjemperen Pekka Vesainen fra 1500-tallet.

Tuomo T. Vimpari gikk på en katolsk gutteskole i Frankrike.  Han ble uteksaminert fra *Tammerfors svenska samskola* i 1988 og fullførte en mastergrad i statsvitenskap ved Universitetet i Helsingfors i 1994.

### Prest
Han ble ordinert til prest i 1999. Han forsvarte sin doktorgrad i kanonisk rett ved Pontificia Universitas Gregoriana i Roma i 2003 og fullførte den avsluttende eksamen i Vatikanets pavelige diplomatiske akademi i 2006 og et lisensiat i teologi ved Péter Pázmány katolske universitet i Budapest i 2008.

Vimpari har vært direktør for det katolske informasjonssenter og generalvikar for det katolske bispedømme Helsingfors. Som diplomat ved Den hellige stol har han tjenestegjort i nuntiaturer i blant annet Ukraina, Tyskland, India og Nigeria, og i Statssekretariatet for Den hellige stol i Vatikanet. Fra juni 2023 var han stasjonert ved det apostoliske nuntiatur i Romania, som også ivaretar Moldova
### Kurien
Den 7. august 2024 ble han utnevnt til undersekretær for Dikasteriet for lovtekster i den romerske kurie.

## Referanser
Jan-Olaf Willums

**Jan-Olaf Willums**, en norsk entreprenør, miljøforkjemper og forfatter som har vært aktivist innenfor bærekraft. 

Han er en gründer innenfor teknologi rettet mot bærkraft (fornybar energi og elektrisk mobilitet).

## Utdanning og tidlig karriere
Willums har en mastergrad fra ETH i Sveits og en doktorgrad i havteknikk og internasjonal ledelse fra Massachusetts Institute of Technology (MIT). Studiene hans inkluderte å lede et Deep Ocean Mining-prosjekt og jobbe med Mid Ocean Dynamics Experiment (MODE I) med MIT og Harvard.

Han var den første Marine Policy & Ocean Management Fellow ved Woods Hole Oceanographic Institution i Cape Cod. Denne tidlige perioden la grunnlaget for hans livslange engasjement for bærekraftig teknologi og miljøledelse. 

## Akademisk karriere
Jan-Olaf Willums var professor ved Norges Handelshøyskole (BI) i 1998. Han har gitt ut 7 bøker og publisert flere vitenskapelige artikler. Hans første bøker var "New Concepts in Air Pollution Research: Interdisciplinary Contributions by an International Group 20 Young Scientists", hvor "From Ideas to Actions: Business and Sustainable Development", og "The Sustainable Business Challenge: A Briefing for Tomorrow's Business Leaders" er oversatt til flere språk.

## Bedrifter
Willums har medvirket ved etablering og drift av selskaper med fokus på bærekraft og fornybar energi blant annet Computas (kunstig intelligens), Avenir (programvare), REC (solenergi), Think (elektriske biler), Move About (elektrisk mobilitet) og ZEM (batterier for offshore- og shippingindustrien).

Willums etablerte Inspire Invest for å finansiere og utvikle nye bærekraftige virksomheter, inkludert satsinger innen elektrisk mobilitet som Move About og ZEM.

Willums medvirket ved grunnlegging av REC.

## References
Roberto Fernández Bonillo

**Roberto Fernández Bonillo** (født 1962) er en spansk tidligere fotballspiller. Som fotballspiller var han kjent mononymt som **Roberto** eller **Robert**.

## Karriereoversikt

## Referanser


## Eksterne lenker
* 
*  Robert – BDFutbol
*  Roberto Fernández Bonillo – Real Federación Española de Fútbol
*  Robert – FC Barcelona
Yitzhak Hofi

**Yitzhak Hofi** (hebraisk: *יצחק חופי*; født 25. januar 1927 i Tel Aviv i Palestinamandatet; død 15. september 2014 i Ramat Gan i Israel) var direktør for den israelske utenlandsetteretningstjenesten Mossad fra 1974 til 1982.

## Liv og virke
### Tidlig militær karriere
I 1944 ble Hofi med i Haganah og kommanderte i 1948 et kompani under uavhengighetskrigen. Derretter hadde han en rekke kommandørfunksjoner i Israels forsvar, innenfor  troppeledelse, stabsarbeide og utdannelse, og ikke minst som leder av etterretningsenheten *Dov Tamari*. 

Under Suezkrisen i 1956 var han sjef for de israelske styrkene som var engasjert i slaget ved Mitla på Sinaihalvøya, mens han i 1960-årene var sjef for IDFs offisersskole.

Under Jom-Kippur-krigen i 1973 var han kommandør for den israelske Nordkommandoen. Kort før han tiltrådte som Mossad-sjef var han en kort stund Israels generalstabssjef (1974).

### Mossad-sjef
Under hans ledelse av Mossad skjedde blant annet Operation Entebbe i 1976; riktig nok var den ikke under Mossad-ledelse, men etterretningstjenesten spilte en viktig støttende rolle. I juli 1976 uytalte Hofi seg internt kraftig til fordel for at det skulle gjennomføres en redningsintervensjon som skulle redde det store antall israelske passasjrer på det kaprede Air France-flyet som var ført til Entebbe-lufthavnen i Uganda. For å muliggjøre operasjonen gav Hofi Mossads agenter til oppgave å kartlegge lufthavnen og benyttet kontakter i Kenyas etterretningsvesen til å få tillatelse til opptankning av israelske fly i Nairobi på tilbakeveien.

Likeså var det under hans Mossad-lederskap at Israel gjennomførte Operation Opera i 1981, et overraskelsesangrep på Iraks atomreaktor i Osirak nær Bagdad. 

Under hans kommando drepte Mossad en rekke palestinske terrorister, blant annet Ali Hassan Salameh, som var operasjonsleder for Svart September.

Etter at han gikk av som Mossad-sjef i 1982, ble han direktør for Israel Electric Corporation frem til 1990.

Han døde den 15. september 2014.

## Litteratur
* Black, Ian. Morris, Benny. *Israel's Secret Wars: A History of Israel's Intelligence Services*. New York: Grove Press, 1991. , 322 p.
* Thomas Gordon. *Gideon's Spies: The Secret History of the Mossad*. New York: St. Martin's Press, 1999. 
* Central Intelligence Agency. "Israel. Foreign Intelligence and Security Services, 1979". Included in the volume "Documents from the US Espionage Den", Tehran, 1982.
## Referanser


## Eksterne lenker
* Yaaklov Lapin: ''Former Mossad director Yitzhak Hofi dies at 87.'' Jerusalem Post av 15. deptember 2014
Hardy Brown

**Hardy Brown** (født 8. mai 1924 i Childress i Texas, død 8. november 1991 i Stockton i California) var en linebacker i amerikansk fotball som spilte i National Football League (NFL), All-America Football Conference (AAFC) og American Football League (AFL). Han spilte college football på University of Tulsa og senere profesjonelt for San Francisco 49ers, Washington Redskins Denver Broncos. Han var en av kun to spillere som spilte i AAFC, NFL og AFL (den andre var Ben Agajanian).

## Biografi
Da Brown var fire år var han vitne til hans fars mord. Han ble deretter sendt med sine brødre og søstre til Texas Masonic Home, et barnehjem for etterlatte etter frimurere i Fort Worth i Texas. Der ble Brown kjent med Tex Coulter. Brown var en utmerket amerikansk fotballspiller da han spilte for Mighty Mites, og ledet dem til semifinale i delstaten som senior. Han vervet seg deretter til United States Marine Corps, hvor han var en paramarine under andre verdenskrig før han spilte college football for Tulsa Golden Hurricane og senere profesjonelt. Brown ble kjent som en av de tøffeste forsvarsspillerne i idretten og slo flere motspillere bevisstløse med skuldertaklingen sin. Los Angeles Rams skal ha tilbudt en dusør på $500 til de som klarte å takle ham ut av kampen, og skulderputene hans ble en gang sjekket før en kamp for å være sikre om at han ikke hadde metallplater sydd inn i dem. Ryktet hans var såpass skremmende at da den fremtidige Hall of Fame quarterbacken Bob Waterfield ble påkjørt var det første han sa «I didn't know that Hardy Brown was in town.»

Hall of Famer Art Donovan hadde dette å si om Brown: «How about San Francisco's Hardy Brown; ever heard of him?  He was one tough bastard. I can't count how many people Hardy put in the hospital. His style was an intent to maim. He had this knack, this technique of slamming a shoulder into a running back's face; to this day I don't know how he did it. He was like a snake uncoiling. He'd get under your chin and, bang, you'd be seeing stars. Ball carriers looked for Hardy, rather than an opening, coming around that corner.»

Brown døde 1991 i et psykiatrisk sykehus etter å ha blitt diagnostisert med demens, emfysem og artrose i sin høyre skulder (takleskulderen) som var så krafti at han ikke kunne løfte armen for å klø seg i hodet.

På NFLs «Top 10» var Hardy rangert som #5 på topplisten over «The Most Feared Tacklers of All Time».

## Referanser
Brachypterolus

***Brachypterolus*** er en slekt av små stumpglansbiller som lever på blomster. De ble tidligere gjerne regnet til familien glansbiller (Nitidulidae). De ligner på blomsterglansbiller (Meligethinae), som også lever på blomster, men kan skilles fra disse på at dekkvingene ikke dekker de bakerste bakkroppsleddene.

## Utseende
Små (gjerne 1,5 – 3&nbsp;mm), brede og nokså flate biller. **Hodet** er ganske lite, antennene er middels lange, kraftige og mer eller mindre tydelig kølleformede. På farge er de brune eller svarte, av og til med matt metallglans. Oversiden er dekket med kraftig mikroskulptur som gjør overflaten temmelig matt, og fine, korte, nedliggende hår. **Brystskjoldet** (pronotum) er mye bredere enn langt, omtrent halvsirkelformet sett ovenfra. **Dekkvingene** er korte og brede, parallellsidige, tvert avkuttet bak slik at de bakerste bakkroppsleddene ikke er dekket. **Beina** er temmelig korte og kraftige.

## Levevis
Stumpglansbillene lever det meste av sitt liv i blomster, der de spiser pollen. De er nokså spesialiserte når det gjelder plantearter, og hver billeart lever bare på én eller noen få planter. De er særlig tallrike på torskemunn (*Linaria* spp.). Det er påvist at billenes aktivitet kan redusere frøproduksjonen hos vertsplantene, men de er ikke regnet som skadedyr da ingen av deres vertsplanter er viktige kulturplanter.

## Systematisk oversikt

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **[[stumpglansbiller]]**, Kateretidae
****** Slekten *[[Brachypterolus]]* Grouvelle, 1913 
******* *[[Brachypterolus antirrhini]]* (Murray, 1864)
******* *[[Brachypterolus cinereus]]* (Heer, 1841)
******* *[[Brachypterolus linariae]]* (Stephens, 1830) - i Norge
******* *[[Brachypterolus longulus]]* (Reitter, 1885)
******* *[[Brachypterolus pulicarius]]* (Linnaeus, 1758) - i Norge
******* *[[Brachypterolus vestitus ]]* (Kiesenwetter, 1850)

## Referanser




## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

## Eksterne lenker
*
Aphenolia

***Aphenolia*** er en slekt av små glansbiller med kølleformede antenner. De fleste har en matt glans og mer eller mindre flat kroppsform. De voksne billene finner man ofte på blomster, larvene kan finnes i mange ulike habitater. Noen få arter er regnet som skadedyr.

## Utseende
En middelsstor, bred og litt flat, halvmatt, brun glansbille.

## Levevis
Disse billene finnes gjerne nær mennesker der de lever på lagret frukt og grønnsaker, gjerne slike som er noe råtne.

## Utbredelse
Slekten forekommer langs vestkysten av Nord-Amerika (Oregon og California).

## Systematisk inndeling
Arten blir ofte plassert i den store slekten *[[Epuraea]]*.

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien glansbiller, Nitidulidae
****** Underfamilien **[[soppglansbiller]]**, Carpophilinae
******* Slekten ***Aphenolia*** Reitter, 1884  
******** *[[Aphenolia monogama]]* (Crotch, 1874)

## Referanser




## Eksterne lenker
*
NRK Oppland

**NRK Oppland** var NRKs distriktskontor for Oppland fylke. Kontoret hadde hovedkontor på Lillehammer, og eksisterte som selvstendig distriktskontor fra 1978 til 2002. I 2002 ble kontoret slått sammen med NRK Hedmark til NRK Hedmark og Oppland.

## Historie
I 1973 blir NRK Hedmark/Oppland offisielt etablert med midlertidig kontor på Hamar. I 1978 blir kontorene delt opp, og NRK Oppland etableres som selvstendig distriktskontor. I 1996 startes regionale TV-sendinger, og NRK Oppland og NRK Hedmark produserer *[[Østnytt]]* sammen. I 2002 ble kontoret igjen slått sammen med NRK Hedmark til NRK Hedmark og Oppland.

## Referanser
NRK Metro

**NRK Metro** var en digital radiokanal fra NRK som eksisterte mellom 2000 og 2001. Radiokanalen ble opprettet for å «nå ut til store lyttergrupper i konkurranse med de kommersielle radiokanalene». Hensikten var å øke NRKs andel av radiolyttingen i Norge, samt å øke interessen for digitalradio i en stor forbrukergruppe. Radiokanalen ble lagt ned i 2001, som den første radiokanalen NRK bestemte seg for å ta av lufta.

## Historie
Radiokanalen ble opprettet som en heldigital kanal i 2001. Som følge av kravet om nedbemanning og innsparinger i NRK i 2001, besluttet NRK å legge ned radiokanalen etter kun ett år på lufta. Det ble vurdert å selge radiokanalen til en kommersiell aktør, som en reklamefinansiert radiokanal, men ingen bud kom.

## Referanser


## Eksterne lenker
* Nettside på nrk.no
Conotelus

***Conotelus*** er en slekt av glansbiller med kølleformede antenner. De fleste har en matt glans og mer eller mindre flat kroppsform. De voksne billene finner man ofte på blomster, larvene kan finnes i mange ulike habitater. 

## Utseende
Små (2,5-5 millimeter), avlange og noe flate, mørke glansbiller med forkortede dekkvinger, ligner oveflatisk på kortvinger. Oversiden har kraftig mikroskulptur og er halvblank og fint hårete. Antennene har en kraftig, tre-leddet klubbe. Bakkroppen er kjegleformet.

## Levevis
Artene kan finnes på rørformede blomster der de eter pollen.

## Utbredelse
Slekten er utbredt i den Nye verden og også på Hawaii.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien glansbiller, Nitidulidae
****** Underfamilien **[[Cillaeinae]]** Kirejtshuk & Audisio, 1986
******* Slekten ***Conotelus*** Erichson, 1843
******** *[[Conotelus chiriquiensis]]* Sharp, 1889
******** *[[Conotelus conicus]]* (Fabricius, 1801)
******** *[[Conotelus femoralis]]* Erichson
******** *[[Conotelus fuscipennis]]* Erichson, 1843
******** *[[Conotelus luteicornis]]* Erichson
******** *[[Conotelus mexicanus]]* Murray, 1864
******** *[[Conotelus niger]]* Erichson, 1843
******** *[[Conotelus nigricornis]]* Sharp, 1889
******** *[[Conotelus nitidus]]* Murray
******** *[[Conotelus obscurus]]* Erichson, 1843 
******** *[[Conotelus ocellatus]]* Jelinek & Evans, 1982
******** *[[Conotelus spissicornis]]* (Fabricius)
******** *[[Conotelus stenoides]]* Murray, 1864
******** *[[Conotelus substriatus]]* Erichson, 1843
******** *[[Conotelus zayasi]]* Jelinek & Evans, 1982

## Referanser




## Kilder

## Eksterne lenker
*
Cnips

***Cnips*** er en slekt av mellomstore glansbiller med kølleformede antenner. De fleste har en matt glans og mer eller mindre flat kroppsform. De voksne billene finner man ofte på blomster, larvene kan finnes i mange ulike habitater. Noen få arter er regnet som skadedyr.

## Utseende
Gjerne middelsstore, avlange og noe flate, blanke, mørke glansbiller.  **Hodet** er horholdsvis stort, kjevene (mandiblene) fremstrakte og godt synlige ovenfra.  Antennene er nokså korte, 10- eller 11-leddete, med en tydelig, tre-leddet kølle ytterst. **Brystskjoldet** (pronotum) er ganske stort, omtrent så bredt som dekkvingene, jevnt tilsmalnet fremover. **Dekkvingene** er mer eller mindre parallellsidige, og dekker vanligvis hele bakkroppen (av og til kan det aller bakerste leddet stikke ut). De har vanligvis ikke tydelige punktrekker. **Beina** er korte og kraftige. 

**Larvene** er lange og tynne, sylindriske, litt krumme og gjerne hvite.

## Levevis
Billene kan ofte finnes ved sår i trær der sevje flyter ut. 

## Utbredelse
Slekten er utbredt i Chile.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien glansbiller, Nitidulidae
****** Underfamilien **[[sevjeglansbiller]]**, Cryptarchinae  – glatte og blanke, avlang kroppsform
******* stammen *[[Cryptarchini]]* Thomson, 1859
******** Slekten ***Cnips*** Philippi, 1864 
********* *[[Cnips marginalis]]* Philippi, 1864
********* *[[Cnips marginata]]* Reitter, 1873
********* *[[Cnips picta]]* Philippi, 1864
********* *[[Cnips quadrisignata]]* Philippi, 1864
********* *[[Cnips subcaudata]]* (Fairmaire, 1861)

## Referanser




## Eksterne lenker
*
Marcialonga 2024

**Marcialonga 2024** var den 51. utgaven av langrennsløpet Marcialonga i Italia. Rennet ble arrangert 28. januar 2024. Rennet inngikk i Ski Classics 2023/24. Runar Skaug Mathisen vant herreklassen, mens Emilie Fleten vant kvinneklassen.

## Resultater

### Menn

### Kvinner

## Referanser


## Eksterne lenker
*
Nahum Admoni

**Nahum Admoni** (hebraisk: נחום אדמוני; født 21. november 1929 i Jerusalem i Palestinamandatet) var direktør for den israelske hemmelige tjenesten Mossad fra 1982 til 1989.
## Liv og virke
### Bakgrunn
Nahum Admoni ble født inn i en familie av polsk opprinnelse. Han gikk først på *Rehavia High School*. Han var medlem av Shai i Haganah under uavhengighetskrigen i 1948. Han tjenestegjorde deretter i Israel Defense Forces til 1949.

Etter krigen studerte Admoni ved University of Berkeley i USA til 1954.

Nahum Admoni ble gift med Nina Admoni (*née* Wertans), som var født i Polen og var blant de jøder som flyktet til Kina ubnder Andre verdenskrig. Hun flyttet senere til USA, og møtte Nahum da han studerte på Berkeley. De gistet seg (og skulle få to barn), og flyttet til Israel fa Nahum hadde fullført studiene.

### Mossad
Etter at han kom tilbake til Israel gjorde han karriere i Mossad. Under Yitzhak Hofi som Mossad-direktør var han hans stedfortreder siden 1976.

Den 12. september 1982 etterfulgte Admoni Hofi. Generalmajor Yekutiel Adam var egentlig bestemt for den stillingen, men han ble skutt i Libanonkrigen i juni 1982, skutt av en palestinsk soldat på krigens fjerde dag. 

Kort etter at Admoni overtok, skjedde massakrene i Sabra og Shatila, to palestinske flyktningeleirer i det vestlige Beirut. Admoni ble kritisert av Kahan-kommisjonen for ikke å ha advart kabinettet før han tillot Gemayel-falangistene inn i leirene, selv om ingen tiltak mot ham ble anbefalt.

Sakene rundt Mordechai Vanunu, som ble kidnappet av Mossad i Italia og bragt til Israel den 30. september 1986, og Jonathan Pollard, som ble avslørt og arrestert som israelsk spion i USA, falt i løpet av hans funksjonstid. Mossad var også involvert i Iran-Contra-saken i løpet av denne tiden. Da forskjellige alvorlige feil under operasjoner av Mossad-agenter ble kjent i 1989, sa Admoni opp sin stilling.

Den 28. august 2006 ønsket Ehud Olmert å utnevne Admoni til leder for det som senere ble kjent som Winograd-kommisjonen, som skulle undersøke den israelske regjeringens beslutninger under Libanonkrigen i 2006. Den 17. september 2006 ble det imidlertid kunngjort at Admoni ikke ville være del av kommisjonen.

Han satt i en rekke styrer, i nærimngslivet men også for Mossads pensjonistforening.

## Literatur
*Ian Black und Benny Morris: *Israel’s Secret Wars: A History of Israel’s Intelligence Services.* New York: Grove Press, 1991, ISBN 0-8021-1159-9

## Referanser
NM i rulleskiskyting 2023

**NM i rulleskiskiskyting 2023** ble arrangert 16. og 17. september 2023 i Øvrebø. 

Program;
* 15. september: Skyteduell (junior)
* 16. september: Sprint (junior og senior)
* 17. september: Fellesstart (junior og senior)

## Resultater skyteduell
### 17 år






### 18 år



Storm Kristoffer Veitsle vant omskytingen mot Oda Aase Urnes med 4-3. 



### 19 år






### 20-22 år






### Superfinale
Vinneren av hver klasse møttes til en superfinale.



Oscar Joberg Horn vant med kortest tid.



## Resultater sprint
### Menn senior






### Kvinner senior






### M20-22






### K20-22






### M19






### K19






### M18






### K18






### M17






### K17






## Fellesstart
### Menn senior






### Kvinner senior






### M20-22






### K20-22






### M19






### K19






### M18






### K18






### M17






### K17






## Referanser


## Kilder
* Resultater skyteduell
* Resultater sprint
* Resultater fellesstart
Unn-Elisabeth Tronstad Kristiansen

**Unn-Elisabeth Tronstad Kristiansen** (født 1973) er en Ap-politiker som etter kommunestyrevalget 2023 er ny ordfører i Inderøy.

Hun er utdannet med mastergrad i spesialpedagogikk 2010 og mastergrad i offentlig administrasjon og ledelse 2019. Før hun ble heltidspolitiker arbeidet hun som sektorleder for forebygging i Steinkjer kommune.
## Se også
* Liste over ordførere i Inderøy
* Inderøy
## Referanser
Shabtai Shavit

**Shabtai Shavit** (hebraisk: שבתי שביט; født 17. juli 1939 i Nesher i Palestinamandatet; død 5. september 2023 på Sicilia i Italia) var en israelsk etterretningstjenesteagent. Fra 1989 til 1996 var han generaldirektør for den israelske utenriksetterretningstjenesten Mossad.
## Liv og virke
### Militær bakgrunn
Shavit var medlem av Israel Defense Forces' marine (Heyl Ha’Yam) i spesialenheten Sayeret Matkal. Han fullførte sin akademiske utdannelse ved det amerikanske Harvard University.

Innen det militære hadde Shavit forskjellige stillinger, og var fra 1978 til 1979 militærgovernør for Israelss *Southern Command*.  
### Mossad
Han utnevnt til direktør for den hemmelige tjenesten Mossad i 1989. Han var den siste Mossad-direktøren som ikke ble navngitt offentlig i løpet av sin embetsperiode. Han var ganske enkelt kjent som «S.» Etter attentatet på Israels statsminister Yitzhak Rabin og forskjellige fiaskoer, ble han tvunget til å trekke seg. 

Den 24. mars 1996 ble generalmajor Dani Yatom utnevnt til ny generaldirektør.

### Senere virke
I 2001 ble han styreleder for *International Institute for Combating Terrorism* ved det tverrfaglige senteret i Herzliya.

Hun var president og administrerende direktør i *EMG Israel* og styreleder i *Athena*. Shavit fortsatte å samarbeide med regjeringen, blant annet  som rådgiver for Det israelske nasjonale sikkerhetsråd, rådgiver for Knesset-komiteen for utenrikssaker og den nasjonale sikkerhetsunderkomité for etterretning, og som medlem av *N.Y.F.D. Task Force* for fremtidig beredskap mot terrorisme.[2]

I en artikkel av reporter Judah Ari Gross i The Times of Israel datert 17. mai 2017, kritiserte Shavit president Donald Trump, og uttalte at hans handlinger *«satte internasjonal informasjonsdeling i fare, i lys av rapporter om at den amerikanske presidenten røpet klassifisert etterretning til Russland.»* Den tidligere spionsjefen fortsatte med å anklage Trump for å *«gå inn i situasjoner uten først å ha blitt ordentlig orientert, og deretter uforvarende brudd på de uskrevne adferdsregler for etterretning.»*

Han døde den 5. september 2023 i en alder av 84 år mens han var på ferie i Italia.

## Selvbiografi
* Shabtai Shavit; *Head of Mossad*, Yedioth books 2018 (på hebraisk)

## Referanser
The Prophet’s Paradise

***The Prophet's Paradise*** er en amerikansk stumfilm fra 1922 regissert av Alan Crosland.

## Handling
Howard Anderson, en ung amerikansk turist som begynner å kjede seg i Konstantinopel, møter kjeltringen Hassard. Men Hassard kidnapper snart Mary, datteren til den velstående amerikaneren John Talbot, som studerer bysantinske ruiner, og han krever løsepenger for henne. Men Anderson forsøker å hjelpe Mary, før hun kommer til å bli solgt på et slave-marked.

## Skuespillere
* Eugene O'Brien som Howard Anderson 
* Sigrid Holmquist som Mary Talbot 
* Bigelow Cooper som Hassard 
* Arthur Housman som Kadir 
* Nora Booth as Nelda 
* Joseph Burke som John Talbot 
* Jack Hopkins som Krand

## Referanser


## Eksterne lenker
*
Puss in Boots (1922)

***Puss in Boots*** er en amerikansk stumfilm fra 1922 regissert av Walt Disney.

## Handling
En navnløs ung mann blir forelsket i datteren til en konge, og følelsene er gjensidige. I tillegg blir katten hans forelsket i den hvite hunnkatten til kongen,. Kongen protesterer mot begge disse forholdene, og kaster både mannen og katten hans ut av palasset. Den avviste duoen går til en kinosal, og ser en film med Rudolph Valentino i rollen som en tyrefekter.

Men denne filmen inspirerer Julius til å lage en plan som han håper kan føre til at han vinner hånden til den kongelige datteren, og de arrangerer derfor en tyrefekting-forestilling. Julius opprinnelige plan var å bruke en hypnotisk maskin, for å kontrollere oksen og imponere kongen.

## Referanser


## Eksterne lenker
*
Queen of the Moulin Rouge

***Queen of the Moulin Rouge*** er en amerikansk stumfilm fra 1922 regissert av Ray C. Smallwood.

## Handling
Tom Richards er en spirende fiolinist i Paris, men læreren hans Louis Rousseau mener Tom mangler sjelen til å bli virkelig dyktig. Han tror at hvis Tom opplever stor lidelse kommer til å bli en langt dyktigere fiolinist, så Louis arrangerer en ordning med den unge kvinnen som Tom har blitt forelsket i.

## Skuespillere
* Martha Mansfield som Rosalie Anjou
* Joseph Striker som Tom Richards
* Harry Harmon som Louis Rousseau
* Fred T. Jones som Jules Riboux
* Jane Thomas som Gigolette
* Tom Blake som Moozay
* Mario Carillo som Albert Lenoir

## Referanser


## Eksterne lenker
*
Musikkåret 2024

## Hendelser

## Priser og konkurranser

## Listeplasseringer

### Årets album

Totalt nitten utgivelser har toppet den norske albumlista i 2024. Flest uker på førsteplass hadde Billie Eilish med totalt ti uker på førsteplass med hennes tredje studioalbum *[[Hit Me Hard and Soft]]*.

### Årets hits og singler

Totalt 23 singler har toppet den norske singellista i 2024. Flest uker på førsteplass hadde Lady Gaga og Bruno Mars med deres låt «Die with a Smile» som lå på førsteplass i totalt seks uker.

## Dødsfall

## Se også
*Musikkalbum fra 2024
*Sanger fra 2024

## Referanser
Smalsøte

**Smalsøte** (*Gentianella uliginosa*) er en ettårig urt i søterotfamilien som er utbredt i Nord-Europa.

Den blir 5–20 cm høy. Stengelen har 1–3 leddeler. Stengelbladene er bredt lansettformede og spisse. Krona er blåfiolett og fire- eller femtallig. Blomstringstida er august–september. Typiske voksesteder er fuktig eng, fordypninger på alvar, dynetrau, naturbeite og kildemyr.

Smalsøte er utbredt i Nord-Europa fra Frankrike og De britiske øyer østover til Polen, Baltikum, Finland og vestlige Russland. Frøene spres sannsynligvis mest med havstrømmene. I Norge er arten  kjent fra ca. 50 forekomster langs kysten fra Østfold til Ørland og Stjørdal i Trøndelag, men etter 2000 er den bare dokumentert fra 18 av forekomstene. Arten er knyttet til den truede naturtypen sørlige strandenger og har hatt sterk tilbakegang. I Norsk rødliste for arter 2021 har smalsøte status *sterkt truet*.

En studie utført i Storbritannia viser at det er små genetiske forskjeller mellom smalsøte, engbittersøte (*Gentianella amarella* s.s.) og *Gentianella anglica*. I *Plants of the World Online* fra Kew Science regnes alle tre som underarter av bittersøte (*Gentianella amarella*), og det vitenskapelig navnet på smalsøte blir da *Gentianella amarella* subsp. *uliginosa* .

## Referanser


## Eksterne lenker
*
The Prisoner of Zenda (film fra 1922)

***The Prisoner of Zenda*** er en amerikansk stumfilm fra 1922 regissert av Rex Ingram.

## Handling
Engelskmannen Rudolf Rassendyll (spilt av Lewis Stone) bestemmer seg for å fordrive tiden ved å delta på kroningen av hans fjerne slektning kong Rudolf V av det sentraleuropeiske kongeriket Ruritania. Han møter også en bekjent på toget, Antoinette de Mauban (spilt av Barbara La Marr) som er elskerinnen til kongens forræderske bror: storhertug 'Black' Michael. Men dagen før kroningen blir Rassendyll lagt merke til av oberst Sapt (spilt av Robert Edeson) og kaptein Fritz von Tarlenheim (spilt av Malcolm McGregor) som blir forbløffet over den uhyggelige likheten mellom Rassendyll og kong Rudolf.

De tar med seg Rassendyll for å møte Rudolf ved en jakthytte. Men storhertug Michael sender kongen en flaske vin, som gjør at kongen blir dopet ned, fordi Michael planlegger et statskupp. Men Sapt er redd for at hvis kroningen av Rudolf V blir utsatt, kommer Michael til å gripe tronen. Landet deres er farlig delt mellom tilhengerne til Rudolf og Michael. Sapt ønsker derfor å bruke Rassendyll for å ta Rudolfs plass, uten at noen legger merke til dette. Michael forsøker uten hell å bestikke Rassendyll til å reise sin vei.

## Skuespillere
* Lewis Stone som Rudolf Rassendyll
* Alice Terry som Princess Flavia
* Robert Edeson som oberst Sapt
* Stuart Holmes som Michael
* Ramon Novarro som Rupert
* Barbara La Marr som Antoinette de Mauban
* Malcolm McGregor som Fritz von Tarlenheim

## Referanser


## Eksterne lenker
*
EM på skøyter 2024

**EM på skøyter 2024** var det fjerde europamesterskapet i hurtigløp på skøyter over enkeltdistanser, fellesstart og lagkonkurranser for kvinner og menn. Europamesterskapet ble avholdt fredag 5., lørdag 6. og søndag 7. januar 2024 i Thialf i Heerenveen, Nederland og teknisk arrangør var den lokale arrangørkomitéen «House of Sports» på vegne av Koninklijke Nederlandsche Schaatsenrijders Bond (KNSB). Mesterskapet var først tildelt Kolomna, Russland på disse samme datoene, men på grunn av krigen i Ukraina så var Russland og Belarus utestengt som arrangører av ISU-mesterskap eller andre ISU-arrangement.

## Program
Alle tider var lokaltider UTC+01.00 (Sentraleuropeisk tid, forkortet til CET).

## Medaljer og medaljører
;Kvinner

;Menn

## Referanser




## Eksterne lenker
* 
* 

;Nyhetssammendrag fra International Skating Union
* Forhåndsomtale 
** 
*1. dag (5. januar)
** 
** 
*2. dag (6. januar)
** 
** 
*3. dag (7. januar)
** 
**
Ray Hildebrand

**Ray Hildebrand** (1940–2023) var en amerikansk sanger og låtskriver som sammen med Jill Jackson dannet duoen Paul & Paula som er kjent for sangen «Hey Paula» som var populær i 1962.

## Referanser


## Eksterne lenker
* 
*